12. ΑΠΟΦΑΣΗ ΥΦΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ ΕΣΩΤΕΡΙΚΩΝ Αριθ. ΔΙΠΙΔ/Φ.42/9/5139 της 27 Μαΐου/24 Ιουν. 1986 (ΦΕΚ Β΄  421) Δικαίωμα ένστασης κατά των εκθέσεων ουσιαστικών προσόντων προσωπικού με σύμβαση εργασίας ιδιωτικού δικαίου. Έχοντας υπόψη: 1.Τις διατάξεις του άρθρ. 29 παρ. 2 του Νόμ. 993/1979 «περί του επί συμβάσει εργασίας ιδιωτικού δικαίου προσωπικού του Δημοσίου, των οργανισμών τοπικής αυτοδιοικήσεως και των λοιπών νομικών προσώπων δημοσίου δικαίου». 2.Τις διατάξεις του άρθρ. 280 παρ. 2 του Νόμ. 1188/1981 «περί κυρώσεως του Κώδικος» περί καταστάσεως προσωπικού οργανισμού τοπικής αυτοδιοικήσεως». 3.Τις διατάξεις του άρθρ.16 παρ. 18 του Νόμ. 1586/1986 «Βαθμολογική διάρθρωση των θέσεων του δημοσίου, νομικών προσώπων δημοσίου δικαίου και οργανισμών τοπικής αυτοδιοίκησης». 4.Την απόφαση του Πρωθυπουργού και του Υπουργού Προεδρίας της Κυβέρνησης αριθ. 8257/9.8.1985 «Ανάθεση αρμοδιοτήτων στον Υφυπουργό Προεδρίας της Κυβέρνησης Μιλτιάδη Παπαϊωάννου» (ΦΕΚ 492/Β/9.8.1985). 5.Την απόφαση του Πρωθυπουργού και του Υπουργού Εσωτερικών αριθ. 30314/29.4.86 «Μεταβίβαση αρμοδιοτήτων στους Υφυπουργούς Εσωτερικών (ΦΕΚ 316/30.4.86, τ.Β΄), αποφασίζουμε Γνωστοποίηση εκθέσεων Άρθρ.1.-(Αντικαθίσταται η παρ. 4 του άρθρ. 11 της Σ42/2/15286/1980, απόφασης, ανωτ.αριθ.9). Δικαίωμα ένστασης Άρθρ.2.-1.Το προσωπικό με σύμβαση εργασίας ιδιωτικού δικαίου του δημοσίου, των οργανισμών τοπικής αυτοδιοίκησης και των λοιπών νομικών προσώπων δημοσίου δικαίου, που υπάγεται στις διατάξεις του Κεφ.Γ΄ του Νόμ. 993/1979 ή στις αντίστοιχες διατάξεις του Νόμ. 1188/1981 προκειμένου για τους Ο.Τ.Α., δικαιούται να ασκήσει τις ακόλουθες ενστάσεις, για τις οποίες αποφασίζει το οικείο υπηρεσιακό συμβούλιο: α)Ένσταση Διόρθωσης της Έκθεσης, με αίτημα (αα) τη διόρθωση της βαθμολογίας σε περίπτωση που η βαθμολογία ενός προϊσταμένου-κριτή σε ένα ή περισσότερα προσόντα διαφέρει κατά δύο τουλάχιστον βαθμούς, από τη βαθμολογία άλλου προϊσταμένου-κριτή στα ίδια προσόντα, ή (ββ) τη βελτίωση της βαθμολογίας σε περίπτωση που ο κρινόμενος έχει χαρακτηρισθεί σε δύο τουλάχιστον προσόντα από οποιονδήποτε προϊστάμενο-κριτή ως «Μέτριος» ή «Ανεπαρκής». β)Ένσταση μεροληψίας Προϊσταμένου, με αίτημα την εξ ολοκλήρου διαγραφή της έκθεσης  γ)Ένσταση διαγραφής ή τροποποίησης ανακριβών γεγονότων, τα οποία τυχόν διαλαμβάνονται στην αιτιολογία των κριτών. 2.Οι πιο πάνω ενστάσεις ασκούνται μέσα σε 10 εργάσιμες ημέρες από τη γνωστοποίηση της έκθεσης στο μισθωτό ή από τότε που αυτός έλαβε γνώση. Πάντως, το δικαίωμα αυτό παραγράφεται με τη λήξη του έτους που συντάχθηκε η έκθεση. 3.Η ένσταση, για τη διακρίβωση των αιτιάσεων που σ’ αυτή αναφέρονται, πρέπει να περιλαμβάνει αναλυτικά τα συγκεκριμένα στοιχεία και πραγματικά περιστατικά στα οποία ο μισθωτός θεμελιώνει αντικειμενικά τους ισχυρισμούς του. Διαδικασία ενστάσεων Άρθρ.3.-1.Η ένσταση κατατίθεται από το μισθωτό στην υπηρεσία που υπηρετεί. Αντίγραφο ή φωτοτυπικό αντίτυπο της ένστασης παραδίνεται ή αποστέλλεται με τη φροντίδα της υπηρεσίας στους προϊσταμένους κριτές, των οποίων η βαθμολόγηση αμφισβητείται, οι οποίοι υποχρεούνται μέσα σε 10 εργάσιμες ημέρες από τη λήψη της να παραδώσουν ή να αποστείλουν στην υπηρεσία ειδικό σημείωμα, στο οποίο με συγκεκριμένα αποδεικτικά στοιχεία ανταπαντούν στους ισχυρισμούς του μισθωτού και δικαιολογούν την αμφισβητούμενη βαθμολογία τους. Δεν απαιτείται ειδικό σημείωμα, αν η εργασιακή σχέση του προϊσταμένου-κριτή έχει στο μεταξύ λυθεί. 2.Η αρμόδια υπηρεσία προσωπικού διαβιβάζει την ένσταση, μαζί με το ειδικό σημείωμα, στο οικείο υπηρεσιακό συμβούλιο, το οποίο, αφού εκτιμήσει τα σχετικά στοιχεία, ζητώντας και οποιεσδήποτε διευκρινίσεις κρίνει απαραίτητες, αποφασίζει ανάλογα με το αίτημα της ένστασης. Το υπηρεσιακό συμβούλιο πρέπει οπωσδήποτε να έχει αποφασίσει για την ένσταση μέσα σε 3 το πολύ μήνες από τότε που θα περιέλθει η ένσταση σ’ αυτό. 3.Εάν το υπηρεσιακό συμβούλιο κάνει δεκτή την ένσταση, ο προϊστάμενος της οικείας υπηρεσίας προσωπικού, με βάση το πρακτικό του συμβουλίου, επιφέρει στο έντυπο της έκθεσης τις σχετικές διορθώσεις ή σημειώνει τις αποφάσεις και υπογράφει. Εφαρμογή διατάξεων Άρθρ.4.-Η εφαρμογή των οριζόμενων στην απόφαση αυτή αφορά τις εκθέσεις ουσιαστικών προσόντων που θα συνταχθούν για το έτος 1986 και εφεξής. (Αντί για τη σελ. 358,645(α) Σελ. 358,645(β) Τεύχος ΙΒ-5-2 Σελ. 65 Προσωπικό με σχέση ιδιωτικού δικαίου 2.Ε.μ.12